[pic] | KOMISIJA EVROPSKIH SKUPNOSTI |

Bruselj, 15.5.2007

COM(2007) 251 konč.

Predlog

ODLOČBA SVETA

o dovoljenju Avstriji, da sklene sporazum s Švico, ki vsebuje določbe, ki odstopajo od člena 2(1)(d) Direktive 2006/112/ES o skupnem sistemu davka na dodano vrednost (Besedilo v nemškem jeziku je edino verodostojno)

(predložila Komisija)

OBRAZLOŽITVENI MEMORANDUM

OZADJE PREDLOGA |

110 | Razlogi za predlog in njegovi cilji V dopisu, ki ga je Generalni sekretariat Komisije evidentiral 13. septembra 2005, je Avstrija v skladu s členom 30(1) Direktive 77/388/EGS (zdaj člen 396(1) Direktive 2006/112/ES) zaprosila za dovoljenje, da sklene sporazum s Švico, ki vsebuje davčne določbe, ki odstopajo od člena 2(1)(d) navedene direktive. V skladu s členom 396(2) Direktive 2006/112/ES je Komisija 1. marca 2007 o zahtevi Avstrije obvestila druge države članice, z dopisom z dne 6. marca 2007 pa je uradno obvestila Avstrijo, da ima vse informacije, za katere meni, da so potrebne za presojo zahteve. |

120 | Splošno ozadje Sporazum med Avstrijo in Švico zadeva izgradnjo čezmejne elektrarne na reki Inn med krajema Prutz (Avstrija) in Tschlin (Švica). Sporazum določa, da se v Švici ne bo zaračunal davek na dodano vrednost (DDV) pri uvozu v zvezi z izgradnjo in delovanjem elektrarne, kar naj bi olajšalo formalnosti na meji. Na enak način je določeno, da blago, ki se bo uvažalo v Avstrijo za uporabo v zvezi z elektrarno, ne bo obdavčeno z avstrijskim DDV. V normalnih okoliščinah je uvoz blaga v Avstrijo obdavčljiva transakcija, za katero se obračunava DDV. Vendar je Avstrija, da bi dobila podobne ugodnosti od sopogodbenice sporazuma Švice, kot pogodbenica soglašala, da ne bo obdavčila uvoza v zvezi s čezmejno elektrarno. Pri tem pa je treba razumeti, da bi bili v uvoz takšnega blaga vključeni le davčni zavezanci s polno pravico do odbitka, ki bi v vsakem primeru imeli pravico do odbitka pri uvoznem DDV. |

130 | Obstoječe določbe na področju uporabe predloga Svet je že v več primerih dovolil državam članicam, da sklenejo sporazume s tretjimi državami na mejnih področjih, in ti sporazumi so med drugim vključevali davčne določbe, ki so bile podobne določbam, predlaganim v tem dokumentu. |

141 | Usklajenost z drugimi politikami in cilji Unije Se ne uporablja. |

POSVETOVANJE Z ZAINTERESIRANIMI STRANMI IN OCENA UčINKA |

Posvetovanje z zainteresiranimi stranmi |

219 | Ni pomembno. |

Zbiranje in uporaba izvedenskih mnenj |

229 | Zunanje izvedensko mnenje ni bilo potrebno. |

230 | Ocena učinka Cilj predloga odločbe je dovoliti Avstriji, da sklene sporazum s Švico, po katerem se uvoz v Avstrijo v zvezi s čezmejno elektrarno ne bo obdavčil, da bi tako dobila podobne ugodnosti od Švice za blago, uvoženo v Švico. Zaradi zelo majhnega obsega odstopanja in zaradi dejstva, da bi imeli uvozniki v okviru običajnega sistema polno pravico do odbitka DDV, plačanega ob uvozu, bo učinek zanemarljiv. |

PRAVNI ELEMENTI PREDLOGA |

305 | Povzetek predlaganih ukrepov Dovoljenje Avstriji, da sklene sporazum s Švico, ki vsebuje določbe, ki odstopajo od Direktive 2006/112/ES (Direktiva o DDV), kar zadeva obdavčenje uvoza v zvezi s čezmejno elektrarno. |

310 | Pravna podlaga Člen 396 Direktive 2006/112/ES z dne 28. novembra 2006 o skupnem sistemu davka na dodano vrednost (Direktiva o DDV). |

329 | Načelo subsidiarnosti Predlog je pod izključno pristojnostjo Skupnosti. Načelo subsidiarnosti se zato ne uporablja. |

Načelo sorazmernosti Predlog je v skladu z načelom sorazmernosti zaradi v nadaljevanju navedenega(-ih) razloga(-ov). |

331 | Ta odločba zadeva dovoljenje, izdano državi članici na njeno zahtevo, in ne pomeni nobene obveznosti. |

332 | Glede na zelo omejeni obseg odstopanja je posebni ukrep sorazmeren z zastavljenim ciljem. |

Izbira instrumentov |

341 | Predlagani instrumenti: drugi. |

342 | Druga sredstva ne bi bila primerna zaradi naslednjega(-ih) razloga(-ov). V skladu s členom 396 Direktive 2006/112/ES o skupnem sistemu davka na dodano vrednost (Direktiva o DDV) je odstopanje od skupnih predpisov o DDV možno le z dovoljenjem Sveta, o katerem ta odloči soglasno na predlog Komisije. Odločba Sveta je edini primerni instrument, saj se lahko naslovi na posamezno državo članico. |

PRORAčUNSKE POSLEDICE |

409 | Predlog ne vpliva na proračun Skupnosti, saj bi imeli uvozniki v okviru običajnega sistema v vsakem primeru polno pravico do odbitka DDV, plačanega pri uvozu. |

1. Predlog

ODLOČBA SVETA

o dovoljenju Avstriji, da sklene sporazum s Švico, ki vsebuje določbe, ki odstopajo od člena 2(1)(d) Direktive 2006/112/ES o skupnem sistemu davka na dodano vrednost

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti,

ob upoštevanju Direktive 2006/112/ES z dne 28. novembra 2006 o skupnem sistemu davka na dodano vrednost (Direktiva o DDV)[1] in zlasti člena 396 Direktive,

ob upoštevanju predloga Komisije,

ob upoštevanju naslednjega:

(1) V skladu s členom 396(1) Direktive 2006/112/ES lahko Svet na predlog Komisije soglasno dovoli kateri koli državi članici, da s tretjo državo sklene sporazum, ki lahko vsebuje odstopanja od navedene direktive.

(2) V dopisu, ki ga je Generalni sekretariat Komisije evidentiral 13. septembra 2005, je Avstrija zaprosila za dovoljenje, da sklene sporazum s Švico v zvezi s čezmejno elektrarno na reki Inn med krajema Prutz (Avstrija) in Tschlin (Švica).

(3) V skladu s členom 396(2) Direktive 2006/112/ES je Komisija z dopisom z dne 1. marca 2007 obvestila druge države članice o zahtevi Avstrije. Z dopisom z dne 6. marca 2007 je Komisija uradno obvestila Avstrijo, da ima vse informacije, za katere meni, da so potrebne za presojo zahteve.

(4) Sporazum bo vseboval določbe o DDV, ki odstopajo od člena 2(1)(d) Direktive 2006/112/ES, za blago, uvoženo v Avstrijo v zvezi s čezmejno elektrarno. Za ta uvoz blaga, ki ga iz Švice v Avstrijo uvažajo davčni zavezanci s polno pravico do odbitka, se ne bo obračunaval DDV, da bi bile zagotovljene podobne ugodnosti od Švice za uvoz blaga iz Avstrije v Švico.

(5) Odstopanje torej ne bo imelo škodljivega učinka na lastna sredstva Evropskih skupnosti, pridobljena iz davka na dodano vrednost –

SPREJEL NASLEDNJO ODLOČBO:

Člen 1

Avstriji se dovoli, da sklene sporazum s Švico, ki vsebuje določbe, ki odstopajo od Direktive 2006/112/ES (Direktiva o DDV), ter zajema izgradnjo, vzdrževanje, obnovo in delovanje mejne elektrarne na reki Inn med krajema Prutz (Avstrija) in Tschlin (Švica).

Odstopajoče davčne določbe sporazuma so določene v členu 2.

Člen 2

Z odstopanjem od člena 2(1)(d) Direktive 2006/112/ES se za blago, ki ga davčni zavezanci s polno pravico do odbitka uvozijo iz Švice v Avstrijo, ne obračunava davek na dodano vrednost pod pogojem, da se to blago uporablja za izgradnjo, vzdrževanje, obnovo in delovanje mejne elektrarne iz člena 1.

Člen 3

Ta odločba je naslovljena na Avstrijo.

V Bruslju,

Za Svet

Predsednik

[1] UL L 347, 11.12.2006, str. 1. Direktiva, kakor je bila spremenjena z Direktivo 2006/138/ES (UL L 384, 29.12.2006, str. 92).